ନୟାଗଡ଼ (ଆର୍ତ୍ତତ୍ରାଣ ପ୍ରଧାନ): ଗାଁର ଏକ ଜମି ବିବାଦ ମାମଲାକୁ କୋର୍ଟକୁ ନେବାକୁ ନେଇ ଜଣେ ଆଇନଜୀବୀଙ୍କୁ ଏକଘରକିଆ କରି ଦିଆଯାଇଛି। ଗାଁରେ ତାଙ୍କୁ ନିଆଁ, ପାଣି ବାସନ୍ଦ କରାଯାଇଛି। ଏଭଳି ଏକ ଅଭିଯୋଗ ଆସିଛି ନୟାଗଡ଼ ଜିଲ୍ଲା ଖଣ୍ଡପଡ଼ା ଥାନା ଅନ୍ତର୍ଗତ ସିଙ୍ଗିବାରୀ ଗାଁରୁ।
କଙ୍ଗାରୁ କୋର୍ଟର ନିର୍ଦ୍ଦେଶ ମୁତାବକ, ହୃଦାନନ୍ଦଙ୍କ ପରିବାର ଲୋକେ ଏବେ ଗାଁର କୌଣସି ଦୋକାନରୁ ରାସନ ସମାଗ୍ରୀ ଅବା ଅନ୍ୟାନ୍ୟ କୌଣସି ଜିନିଷପତ୍ର କିଣିପାରୁ ନାହାନ୍ତି। ଏମିତିକି ସର୍ବସାଧାରଣଙ୍କ ପାଇଁ ଉଦ୍ଦିଷ୍ଟ ପୋଖରୀ, ନଳକୂପ ଓ କୂଅ ଆଦି ସେମାନେ ବ୍ୟବହାର କରିପାରିବେ ନାହିଁ।
ହୃଦାନନ୍ଦ ଏନେଇ ଖଣ୍ଡପଡ଼ା ଥାନାରେ ଏତଲା ଦେଇଛନ୍ତି। ଅଭିଯୋଗ ପାଇବା ପରେ ପୁଲିସ୍ ଏକ ମାମଲା ରୁଜୁ କରିଛି। ତେବେ ଏଯାଏ ପୁଲିସ୍ କୌଣସି କାର୍ଯ୍ୟାନୁଷ୍ଠାନ ଗ୍ରହଣ କରି ନଥିବା ସେ ଅଭିଯୋଗ କରିଛନ୍ତି। ଏନେଇ ପୁଲିସ୍ର ପ୍ରତିକ୍ରିୟା ମିଳିପାରି ନାହିଁ।
